PUTOVANJA PO BALKANSKOM POLUOTOKU. 181 
grafija mu je prilično izopačena, mjesta nisu po položaju poredana, 
niti im položaj točno označen. Iz ovih pometnja i nepravilnosti iz- 
vodim, da putnik vjerovatno nije dnevnika u redu vodio, nego da je 
svoj putopis napisao ponajviše iz neurednih bilježaka ili iz pamćenja ; 
ako ga nije poznija redakcija ili prepisivanje izopačilo. U ostalom 
Harfov putopis spada glede forme i sadržine medju najslabije putopise 
onoga vremena. Putujući od Jakina po moru u Egipat spominje ne- 
koja primorska mjesta Dalmacije i Albanije, osobito Dubrovnik, ko- 
jega opisuje kao samostalni i vrlo tvrdi grad, plaća danak Ugarskoj 
i Turskoj, a narod govori slovenski. Na daljem putu iztiče (p. 69) 
otok Saseno i susjedno mjesto Avlonu (Velona), a kraj potonjega 
mjesta utiče mu velika rieka Bojana (Buyona), koja sa sjevera, sa 
Skadra (Skuterym) dolazi. Tu je putnik pomiešao Vojusu s Boja- 
nom, potonjoj rieci u ostalom smjer toka prilično pravilno označuje. 
Na povratku iz Palestine udari od Carigrada kopnom kroz bal- 
kanski poluotok te spominje glavnija mjesta, kojimi je na tom putu 
prošao. ,Od Carigrada pet je dana do Jedreneta (Andrenoepel), a taj 
vrlo liepi grad leži na velikoj rieci, koja dolazi iz Tatarske (Tar- 
tarijen) i turski car običaje tu dvorovati, jer ima liepu palaču, koju 
putnik s oružnicom opisuje. Svaki vojnik vraćajući se sa vojne 
mora komad zvona donieti, jer od tih zvonova kršćanskih crkava 
lievaju topove. Od Jedreneta do Plovdiva (Filipolis) dva su dana 
puta. Ovaj mu je onaj isti grad, kojemu je sv. Pavao pisao svoju 
poslanicu (!). Od Plovdiva do 'T. Pazardžika (Basersack) tri su dana 
puta. * Ovaj je liepi grad u Bugarskoj, koja je Turskoj podložna. 
Od ovud vodi put za jedan dan u Tobinicu (Dubnicu), kraj koje 
teče Strumonach (Struma). * Od Tobinice do W ruske balne 
(Banja?) dva su dana puta. * Prebacivši Vardar, rieku veliku, do- 
spjeli su u drugu Bugarsku (Bulgaria inferior). * Od Banje puto- 
1 Na kraju putopisa (p. 251) podaje Harf pregled znatnijih gradova i 
mjesta, kojimi je prošao. Tu je daljina od Jedreneta do Plovdiva s tri dana, 
a od Plovdiva do T. Pazardžika s jednim danom označena, što je svakako 
pravilnije. 
2 Ako je Tobinica današnja Dubnica, ova nije na Strumi, ali nije ni da- 
leko od nje, koju je putniku na daljem putu trebalo ki votke Pogrješke 
u daljinah kod Harfa su česte. 
* Pravilnije bi bilo od Pazardžika do Banje jedan dan, a od Pazardžika 
* do Dubnice dva dana. Tu je putnik Dubnicu pred Banjom naveo, a takovih 
pogrješaka ima u Harfa dosta. Ako nije zamienio Banju za Vranju kraj 
bugarske Morave. 
* Tu se je putnik vjerovatno u imenu rieke pobludio, jer ga put nije 
vodio preko Vardara, nego preko bug. Morave. 
